CELEX: 32020R0111
Language: fi
Date: 2020-01-13 00:00:00
Title: Komission täytäntöönpanoasetus (EU) 2020/111, annettu 13 päivänä tammikuuta 2020, täytäntöönpanoasetuksen (EU) 2015/1998 muuttamisesta siviili-ilmailun turvalaitteiden hyväksynnän sekä niiden kolmansien maiden osalta, joiden turvavaatimusten tunnustetaan vastaavan siviili-ilmailun turvaamista koskevia yhteisiä perusvaatimuksia

27.1.2020   
               
               
                  FI
               
               
                  Euroopan unionin virallinen lehti
               
               
                  L 21/1
               
            
         KOMISSION TÄYTÄNTÖÖNPANOASETUS (EU) 2020/111,
         annettu 13 päivänä tammikuuta 2020,
         täytäntöönpanoasetuksen (EU) 2015/1998 muuttamisesta siviili-ilmailun turvalaitteiden hyväksynnän sekä niiden kolmansien maiden osalta, joiden turvavaatimusten tunnustetaan vastaavan siviili-ilmailun turvaamista koskevia yhteisiä perusvaatimuksia
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 300/2008 (1) ja erityisesti sen 4 artiklan 3 kohdan,
         sekä katsoo seuraavaa:
         
                     (1)
                  
                  
                     Komission asetuksella (EY) N:o 272/2009 (2) täydennetään asetuksen (EY) N:o 300/2008 liitteessä vahvistettuja siviili-ilmailun turvaamista koskevia yhteisiä perusvaatimuksia.
                  
               
                     (2)
                  
                  
                     Asetuksessa (EY) N:o 272/2009 komission tehtäväksi annetaan kolmansien maiden turvallisuusvaatimusten vastaavuuden tunnustaminen mainitun asetuksen liitteessä olevassa E osassa vahvistettujen edellytysten mukaisesti.
                  
               
                     (3)
                  
                  
                     Komission täytäntöönpanoasetuksen (EU) 2015/1998 (3) liitteessä luetellaan ne kolmannet maat, joiden turvavaatimusten tunnustetaan vastaavan turvaamista koskevia yhteisiä perusvaatimuksia.
                  
               
                     (4)
                  
                  
                     Komissio on todentanut, että Serbian tasavalta täyttää asetuksen (EY) N:o 272/2009 liitteessä olevassa E osassa esitetyt perusteet Belgradin Nikola Teslan lentoasemalla.
                  
               
                     (5)
                  
                  
                     Komissio on todentanut, että Israelin valtio täyttää asetuksen (EY) N:o 272/2009 liitteessä olevassa E osassa esitetyt perusteet Ben Gurionin kansainvälisellä lentoasemalla ilma-alusten turvaamisen sekä matkustajien ja käsimatkatavaroiden turvatarkastuksen osalta.
                  
               
                     (6)
                  
                  
                     Asetuksessa (EY) N:o 300/2008 tarkoitettuihin yhteisten perusvaatimusten täytäntöönpanon edellyttämiin yksityiskohtaisiin toimenpiteisiin kuuluvat siviili-ilmailun turvalaitteiden hyväksyntä- ja käyttömenettelyt.
                  
               
                     (7)
                  
                  
                     Toimet, joita toteutetaan sen varmistamiseksi, että siviili-ilmailun turvalaitteet täyttävät vaaditut suorituskykyvaatimukset, olisi yhdenmukaistettava, jotta varmistetaan ilmailun turvaamista koskevien yhteisten perusvaatimusten paras mahdollinen täytäntöönpano.
                  
               
                     (8)
                  
                  
                     Komissio tunnustaa, että Euroopan siviili-ilmailukonferenssin yhteinen arviointiprosessi on siviili-ilmailun turvalaitteiden hyväksynnän välttämätön edellytys. Kyseisen prosessin läpäisseen turvalaitteen olisi siten saatava EU-hyväksyntä, johon kuuluu näkyvä leimamerkki ja laitteen sisällyttäminen unionin konsolidoituun tietokantaan, mikä mahdollistaa siviili-ilmailun turvalaitteen välittömän käyttöönoton kaikkialla unionissa.
                  
               
                     (9)
                  
                  
                     Koska siviili-ilmailulaitteiden lopullinen hyväksyntä myönnetään antamalla säädös, tällaisten turvalaitteiden asentaminen ja käyttö olisi laillisesti sallittava tilapäisesti lopulliseen hyväksyntään saakka.
                  
               
                     (10)
                  
                  
                     Sen vuoksi täytäntöönpanoasetusta (EU) 2015/1998 olisi muutettava.
                  
               
                     (11)
                  
                  
                     Tässä asetuksessa säädetyt toimenpiteet ovat asetuksen (EY) N:o 300/2008 19 artiklalla perustetun komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan täytäntöönpanoasetuksen (EU) 2015/1998 liite tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämän asetuksen liitteessä olevan 1 kohdan b alakohtaa ja 2 kohdan b alakohtaa sovelletaan kuitenkin 1 päivästä huhtikuuta 2020.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä tammikuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 97, 9.4.2008, s. 72.
         
            (2)  Komission asetus (EY) N:o 272/2009, annettu 2 päivänä huhtikuuta 2009, Euroopan parlamentin ja neuvoston asetuksen (EY) N:o 300/2008 liitteessä vahvistettujen siviili-ilmailun turvaamista koskevien yhteisten perusvaatimusten täydentämisestä (EUVL L 91, 3.4.2009, s. 7).
         
            (3)  Komission täytäntöönpanoasetus (EU) 2015/1998, annettu 5 päivänä marraskuuta 2015, yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi (EUVL L 299, 14.11.2015, s. 1).
      
      
         
            LIITE
            Muutetaan täytäntöönpanoasetuksen (EU) 2015/1998 liite seuraavasti:
            
                        1)
                     
                     
                        Muutetaan 3 luvun lisäyksessä 3-B oleva luettelo seuraavasti:
                        
                                    a)
                                 
                                 
                                    Lisätään Montenegroa koskevan kohdan jälkeen kohta seuraavasti:
                                    ”Serbian tasavalta Belgradin Nikola Teslan lentoaseman osalta”
                                 
                              
                                    b)
                                 
                                 
                                    Lisätään Singaporea koskevan kohdan jälkeen kohta seuraavasti:
                                    ”Israelin valtio Ben Gurionin kansainvälisen lentoaseman osalta”
                                 
                              
                  
                        2)
                     
                     
                        Muutetaan 4 luvun lisäyksessä 4-B oleva luettelo seuraavasti:
                        
                                    a)
                                 
                                 
                                    Lisätään Montenegroa koskevan kohdan jälkeen kohta seuraavasti:
                                    ”Serbian tasavalta Belgradin Nikola Teslan lentoaseman osalta”
                                 
                              
                                    b)
                                 
                                 
                                    Lisätään Singaporea koskevan kohdan jälkeen kohta seuraavasti:
                                    ”Israelin valtio Ben Gurionin kansainvälisen lentoaseman osalta”
                                 
                              
                  
                        3)
                     
                     
                        Lisätään 5 luvun lisäyksessä 5-A olevaan luetteloon Montenegroa koskevan kohdan jälkeen kohta seuraavasti:
                        ”Serbian tasavalta Belgradin Nikola Teslan lentoaseman osalta”
                     
                  
                        4)
                     
                     
                        Lisätään 6 luvun lisäyksessä 6-F olevaan luetteloon Montenegroa koskevan kohdan jälkeen kohta seuraavasti:
                        ”Serbian tasavalta”
                     
                  
                        5)
                     
                     
                        Korvataan 12 luvun 12.0 kohta seuraavasti:
                        ”12.0   YLEISET SÄÄNNÖKSET JA TURVALAITTEIDEN HYVÄKSYNTÄ
                        12.0.1   Yleiset säännökset
                        
                        
                                    12.0.1.1
                                 
                                 
                                    Viranomaisen, toiminnanharjoittajan tai yksikön, joka käyttää laitteita sellaisten toimenpiteiden toteuttamiseen, joista se on vastuussa asetuksen (EY) N:o 300/2008 10 artiklassa tarkoitetun kansallisen siviili-ilmailun turvaohjelman mukaisesti, on varmistettava, että laitteet täyttävät tässä luvussa asetetut vaatimukset.
                                    Asianmukaisen viranomaisen on annettava tähän lukuun sisältyvät ja päätöksen (EU, Euratom) 2015/444 (*1) mukaisesti turvaluokitellut tiedot valmistajien käyttöön tarpeen mukaan.
                                 
                              
                                    12.0.1.2
                                 
                                 
                                    Kullekin turvalaitteelle on tehtävä järjestelmällisiä testauksia.
                                 
                              
                                    12.0.1.3
                                 
                                 
                                    Laitteiden valmistajien on toimitettava toimintaohjeet, ja laitteita on arvioitava ja käytettävä niiden mukaisesti.
                                 
                              
                                    12.0.1.4
                                 
                                 
                                    Kun useita turvalaitteita yhdistetään, kunkin niistä on oltava määrättyjen eritelmien mukainen ja täytettävä tässä luvussa esitetyt vaatimukset sekä erikseen käytettynä että järjestelmäksi yhdistettynä.
                                 
                              
                                    12.0.1.5
                                 
                                 
                                    Laitteet on sijoitettava ja asennettava ja niitä on huollettava laitteiden valmistajien vaatimusten mukaisesti.
                                 
                              12.0.2   Turvalaitteiden hyväksyntä
                        
                        
                                    12.0.2.1
                                 
                                 
                                    Sanotun rajoittamatta 12.0.5 kohdan soveltamista, seuraavia turvalaitteita voidaan asentaa 1 päivän lokakuuta 2020 jälkeen ainoastaan, jos niille on myönnetty ”EU Stamp”-merkintä tai ”EU Stamp pending”-merkintätila 12.0.2.5 ja 12.0.2.6 kohdan mukaisesti:
                                    
                                                a)
                                             
                                             
                                                metallinilmaisinportit;
                                             
                                          
                                                b)
                                             
                                             
                                                räjähdysaineilmaisimet (EDS);
                                             
                                          
                                                c)
                                             
                                             
                                                räjähdysainejäämäilmaisimilla (ETD);
                                             
                                          
                                                d)
                                             
                                             
                                                nestemäisten räjähteiden ilmaisimet (LEDS);
                                             
                                          
                                                e)
                                             
                                             
                                                metallinilmaisimet;
                                             
                                          
                                                f)
                                             
                                             
                                                turvaskannerit;
                                             
                                          
                                                g)
                                             
                                             
                                                kenkäskannerit; ja
                                             
                                          
                                                h)
                                             
                                             
                                                räjähtävien kaasujen ilmaisimet (EVD).
                                             
                                          
                              
                                    12.0.2.2
                                 
                                 
                                    Komissio hyväksyy 12.0.2.1 kohdassa luetellut turvalaitteet ja myöntää ”EU Stamp”-merkinnän.
                                 
                              
                                    12.0.2.3
                                 
                                 
                                    ”EU Stamp” -merkintä voidaan myöntää ainoastaan sellaisissa testikeskuksissa testatuille turvalaitteille, joiden laadunvalvontatoimenpiteistä vastaa asianmukainen viranomainen Euroopan siviili-ilmailukonferenssin yhteisen arviointiprosessin mukaisesti.
                                 
                              
                                    12.0.2.4
                                 
                                 
                                    Komissio voi myöntää turvalaitteelle ”EU-Stamp”-merkinnän vasta sen jälkeen kun se on vastaanottanut kyseistä laitetta koskevat testausselosteet tai Euroopan siviili-ilmailukonferenssin yhteisen arviointiprosessin mukaiset tason 2 raportit.
                                    Komissio voi pyytää testausselosteita koskevia lisätietoja.
                                 
                              
                                    12.0.2.5
                                 
                                 
                                    Komissio voi myöntää ”EU-Stamp”-merkinnän turvalaitteille, jotka on vahvistettu Euroopan siviili-ilmailukonferenssin yhteisessä arviointiprosessissa. Tällaiset laitteet ovat automaattisesti kelpoisia saamaan ”EU Stamp”-merkinnän, ja niille myönnetään väliaikainen ”EU Stamp pending”-merkintätila lopulliseen hyväksyntään saakka.
                                    Turvalaitteiden, joilla on ”EU Stamp pending”-merkintätila, asentaminen ja käyttö on sallittava.
                                 
                              12.0.3   ”EU Stamp”-merkintä ja toimitusketjun turvaamista koskeva unionin turvalaitteiden tietokanta
                        
                        
                                    12.0.3.1
                                 
                                 
                                    Kohdassa 12.0.2.1 luetellut turvalaitteet, joille on myönnetty ”EU Stamp”-merkintä, kirjataan toimitusketjun turvaamista koskevaan unionin tietokantaan – turvalaitteet.
                                 
                              
                                    12.0.3.2
                                 
                                 
                                    Valmistajan on kiinnitettävä ”EU Stamp”-merkintä komission hyväksymään turvalaitteeseen siten, että se on näkyvillä laitteen yhdellä sivulla.
                                 
                              
                                    12.0.3.3.
                                 
                                 
                                    ”EU Stamp”-merkinnällä varustetussa laitteessa on oltava asennettuina laitteisto- ja ohjelmistoversiot, jotka vastaavat laitteen kuvausta toimitusketjun turvaamista koskevassa unionin tietokannassa – turvalaitteet.
                                 
                              
                                    12.0.3.4
                                 
                                 
                                    ”EU Stamp”-merkinnällä varustettuun laitteeseen sovelletaan vastavuoroista tunnustamista ja se on tunnustettava saatavuutta, käyttöönottoa ja käyttöä varten kaikissa jäsenvaltioissa, sanotun kuitenkaan rajoittamatta 12.0.4 ja 12.0.5 kohdan soveltamista.
                                 
                              
                                    12.0.3.5
                                 
                                 
                                    Komissio ylläpitää toimitusketjun turvaamista koskevaa unionin tietokantaa – turvalaitteet.
                                 
                              
                                    12.0.3.6
                                 
                                 
                                    Toimitusketjun turvaamista koskevaan unionin tietokantaan – turvalaitteet – tehtävään kirjaukseen on sisällyttävä seuraavat tiedot:
                                    
                                                a)
                                             
                                             
                                                yksilöivä aakkosnumeerinen tunniste
                                             
                                          
                                                b)
                                             
                                             
                                                valmistajan nimi
                                             
                                          
                                                c)
                                             
                                             
                                                laitteen nimi
                                             
                                          
                                                d)
                                             
                                             
                                                yksityiskohtainen kokoonpano eli vähintään
                                                
                                                            i)
                                                         
                                                         
                                                            laiteversio
                                                         
                                                      
                                                            ii)
                                                         
                                                         
                                                            havaitsemisalgoritmi
                                                         
                                                      
                                                            iii)
                                                         
                                                         
                                                            tarvittaessa järjestelmän ohjelmistoversio
                                                         
                                                      
                                                            iv)
                                                         
                                                         
                                                            tarvittaessa lisälaitteiden versio ja
                                                         
                                                      
                                                            v)
                                                         
                                                         
                                                            tarvittaessa toimintakonseptin versio
                                                         
                                                      
                                          
                                                e)
                                             
                                             
                                                saatu standardi
                                             
                                          
                                                f)
                                             
                                             
                                                laitteen tila eli yksi seuraavista:
                                                
                                                            i)
                                                         
                                                         
                                                            “EU Stamp”
                                                         
                                                      
                                                            ii)
                                                         
                                                         
                                                            “EU Stamp pending” (hakemus vireillä)
                                                         
                                                      
                                                            iii)
                                                         
                                                         
                                                            “EU Stamp suspended” (peruutettu määräajaksi)
                                                         
                                                      
                                                            iv)
                                                         
                                                         
                                                            “EU Stamp withdrawn” (peruutettu kokonaan)
                                                         
                                                      
                                                            v)
                                                         
                                                         
                                                            “EU Stamp obsolete” (vanhentunut)
                                                         
                                                      
                                          
                                                g)
                                             
                                             
                                                laitteen tilan myöntämispäivä.
                                             
                                          
                              12.0.4   ”EU Stamp”-merkinnän peruuttaminen määräajaksi tai kokonaan
                        
                        
                                    12.0.4.1
                                 
                                 
                                    Komissio voi jäsenvaltioiden pyynnöstä tai omasta aloitteestaan peruuttaa turvalaitteen ”EU Stamp” -merkinnän tai ”EU stamp pending” ‐merkintätilan määräajaksi ilman ennakkoilmoitusta, jos se saa tietoja, jotka osoittavat, ettei laite ole sen standardin mukainen, jonka perusteella se on hyväksytty. Komissio päivittää laitteen tilan vastaavasti toimitusketjun turvaamista koskevassa unionin tietokannassa – turvalaitteet.
                                 
                              
                                    12.0.4.2
                                 
                                 
                                    Turvalaitetta, jonka ”EU Stamp” -merkintä tai ”EU stamp pending” ‐merkintätila on peruutettu määräajaksi, ei saa enää ottaa käyttöön, ja jo asennettuja laitteita on käytettävä soveltamalla tarpeen mukaan korvaavia toimenpiteitä.
                                 
                              
                                    12.0.4.3
                                 
                                 
                                    Komissio voi jäsenvaltioiden pyynnöstä tai omasta aloitteestaan peruuttaa turvalaitteen ”EU Stamp” -merkinnän tai ”EU stamp pending” ‐merkintätilan kokonaan, jos se katsoo, ettei laite ole sen standardin mukainen, jonka perusteella se on hyväksytty.
                                 
                              
                                    12.0.4.4
                                 
                                 
                                    Turvalaitetta, jonka ”EU Stamp” -merkintä tai ”EU stamp pending” ‐merkintätila on peruutettu kokonaan tai on vanhentunut, ei saa enää käyttää siitä päivästä alkaen, jona sen tila on muutettu, siten kuin se on kirjattu toimitusketjun turvaamista koskevaan unionin tietokantaan – turvalaitteet.
                                 
                              
                                    12.0.4.5
                                 
                                 
                                    Komissio voi palauttaa ”EU Stamp” -merkinnän tai ”EU stamp pending” -merkintätilan, jos se saa tiedon, että laite on jälleen sen standardin mukainen, jonka perusteella se on hyväksytty.
                                 
                              12.0.5   Turvalaitteita ja kansallista hyväksyntää koskevat tiukemmat toimenpiteet
                        
                        
                                    12.0.5.1
                                 
                                 
                                    Jäsenvaltiot voivat poiketa vastavuoroisen tunnustamisen periaatteesta soveltamalla turvalaitteita koskevia tiukempia toimenpiteitä. Niiden on ilmoitettava komissiolle näistä toimenpiteistä, myöntämistään turvalaitteiden hyväksynnöistä sekä toimista, joita ne ovat toteuttaneet sen varmistamiseksi, että niiden hyväksymät turvalaitteet täyttävät tässä luvussa asetetut vaatimukset.
                                 
                              
                                    12.0.5.2
                                 
                                 
                                    Jäsenvaltiot voivat poiketa vastavuoroisen tunnustamisen periaatteesta soveltamalla omaa kansallista turvalaitteiden hyväksyntämekanismia. Niiden on ilmoitettava komissiolle tästä mekanismista, myöntämistään turvalaitteiden hyväksynnöistä sekä lisätoimista, joita ne ovat toteuttaneet sen varmistamiseksi, että turvalaitteet täyttävät tässä luvussa asetetut vaatimukset.
                                 
                              
                                    12.0.5.3
                                 
                                 
                                    Turvalaitteet, jotka on hyväksytty kansallisella tasolla 12.0.5.1 tai 12.0.5.2 kohdan nojalla, eivät voi saada ”EU Stamp” -merkintää.
                                 
                              
                           (*1)  Komission päätös (EU, Euratom) 2015/444, annettu 13 päivänä maaliskuuta 2015, EU:n turvallisuusluokiteltujen tietojen suojaamista koskevista säännöistä (EUVL L 72, 17.3.2015, s. 53).”"
                        
                     
                  
                        6)
                     
                     
                        Lisätään 12 lukuun lisäys 12-N seuraavasti:
                        ”LISÄYS 12-N
                        
                        Kengissä olevien räjähteiden ilmaisimien suorituskykyvaatimuksia koskevat yksityiskohtaiset säännökset esitetään komission täytäntöönpanopäätöksessä C(2015) 8005.”
                     
                  
                        7)
                     
                     
                        Lisätään 12 lukuun lisäys 12-O seuraavasti:
                        ”LISÄYS 12-O
                        
                        Räjähtävien kaasujen ilmaisimien suorituskykyvaatimuksia koskevat yksityiskohtaiset säännökset esitetään komission täytäntöönpanopäätöksessä C(2015) 8005.”
                     
                  
               (*1)  Komission päätös (EU, Euratom) 2015/444, annettu 13 päivänä maaliskuuta 2015, EU:n turvallisuusluokiteltujen tietojen suojaamista koskevista säännöistä (EUVL L 72, 17.3.2015, s. 53).””